laion/Wikipedia-Exotic huggingface dataset:
ზაქარია (საკუთარი სახელი)

ზაქარია — მამაკაცის სახელი. ძველ ებრაულად: „ღვთის მიერ დაუვიწყარი“ (სიტყვასიტყვით:„ღმერთს ახსოვს“). ბიბლიური წინასწარმეტყველის სახელია, რომელიც გვხვდება სახარების უძველეს ქართულ თარგმანში: „რაითა ხიძიოს სისხლი ყოველთა წინასწარმეტყუელთაი,დათხეული დასაბამითგან სოფლისაით ნათესავისა ამისგან სისხლითგან აბელისით ვიდრე სისხლადმდე ზაქარიაისა,ძისა ბარაქისა,რომელი წარწყმდა შოვრის საკურთხეველისა მის და ტაძრისა“ (ლუკა 11,50-51). ეს სახელი ერქვა არაერთ ისტორიულ პირს, რომელთა შორის განსაკუთრებით ცნობილია თამარ მეფის ამირსპასალარი ზაქარია მხარგრძელი. ახლო წარსულიდან უპირველეს ყოვლისა მოგვაგონდება დიდი ქართველი კომპოზიტორი ზაქარია ფალიაშვილი. ზაქარია-ს მოფერებითი ფორმებია: ზაქრო, ზაქრუა, შაქრო, შაქარა... მათგან ნაწარმოები გვარებია: ზაქარიაძე, ზაქარიაშვილი, ზაქარაძე, ზაქარაშვილი, ზაქარიძე, ზაქარეიშვილი, ზაქარაია, ზაქარია, ზაქროშვილი, ზაქუტაშვილი, ზარქუა (ზაქრუა), ზაქრაძე... ზაქარია (ჯორჯაძე) — საქართველოს კათოლიკოს-პატრიარქი ზაქარია (ქვარიანი) — დასავლეთ საქართველოს კათოლიკოს-პატრიარქი ზაქარია (XVII-XVIII სს.) — გარეჯის დოდოს მონასტრის წინამძღვარი ზაქარია (ისრაელი) — ისრაელის მეფე. ზაქარია I მხარგრძელი — საქართველოს დიდებული დემეტრე I-ის (1125-1156) მეფობის ხანაში ზაქარია II მხარგრძელი — ქართველი დიდებული, სახელმწიფო მოღვაწე XII-XIII საუკუნეების მიჯნაზე. ზაქარია III მხარგრძელი ზაქარია ფალიაშვილი— ქართველი კომპოზიტორი, დირიჟორი, პედაგოგი, საზოგადო მოღვაწე. ზაქარია (პაპი) — რომის პაპი 741-752 წ.წ. ზაქარია ჩხიკვაძე — ცნობილი ქართველი საზოგადო მოღვაწე, ლოტბარი, პედაგოგი ზაქარია ჭიჭინაძე — ქართველი საზოგადო მოღვაწე, გამომცემელი, ლიტერატურისა და ისტორიის მკვლევარ-პოპულარიზატორი ზაქარია ბერიშვილი — ქართველი რეჟისორი და მსახიობი. საქართველოს დამსახურებული მოღვაწე ზაქარია გაგელი — XII საუკუნის II ნახევრისა და XIII საუკუნის დასაწყისის საქართველოს დიდი ფეოდალი, გაგელთა საგვარეულოს ფუძემდებელი, ბლუ ზაქარიად წოდებული, ძე ვარამ მხარგრძელისა. ზაქარია გაბაშვილი — ქართლის მეფის თეიმურაზ II-ის კარის მოძღვარი ზაქარია ჭავჭავაძე — , თავადი, რუსეთის არმიის კავალერიის გენერალი ზაქარია ფანასკერტელი — XII-XIII საუკუნეების სამხრეთ საქართველოს წარჩინებული ფეოდალი ზაქარია ანდრონიკაშვილი — ქართლ-კახეთის სამეფოს პოლიტიკური და სამხედრო მოღვაწე. ზაქარია ხერხეულიძე — ქართველი თავადი, რუსეთის არმიის გენერალ-მაიორი ზაქარია ქანაქერცი — სომეხი ისტორიკოსი, წარმოშობით ქართველი ზაქარია პრუსელი — მართლმადიდებელი ეკლესიის წმინდანი ზაქარია აგულეცი — სომეხი ვაჭარი ზაქარია რიტორი — ბიზანტიელი ისტორიკოსი და მოაზროვნე ზაქარია ბილანიშვილი — ქართველი საზოგადო მოღვაწე, პუბლიცისტი, ფოლკლორისტი. ზაქარია ედილაშვილი — ქართველი საზოგადო მოღვაწე, პუბლიცისტი ზაქარია ქუცნაშვილი — ქართველი პოლიტიკოსი, საქართველოს ორი მოწვევის (1999, 2012) პარლამენტის წევრი. ↑ ზაქარია - რა გქვია შენ?. დაარქივებულია ორიგინალიდან — 2012-06-08. ციტირების თარიღი: 2021-01-21. ↑ დაარქივებული ასლი. დაარქივებულია ორიგინალიდან — 2016-03-05. ციტირების თარიღი: 2013-03-19. ↑ ვაჟის სახელები (ზ), ქართული გენეალოგია. დაარქივებულია ორიგინალიდან — 2011-10-11. ციტირების თარიღი: 2013-03-19.
ტაკამაცუ

ტაკამაცუ — ქალაქი იაპონიაში, კუნძულ სიკოკუს ჩრდილოეთ სანაპიროზე. კაგავის პრეფექტურის ადმინისტრაციული ცენტრი. 419 429 მცხოვრები (2010). ნავსადგური, გემთსაშენი, ბურთულასაკისრების, კვების, ხის დასამუშავებელი, ცელულოზა-ქაღალდის მრეწველობის საწარმოები. ქართული საბჭოთა ენციკლოპედია, ტ. 9, თბ., 1985. — გვ. 643.
მოზამბიკის რესპუბლიკის ასამბლეა

ერთპალატიანი რესპუბლიკის ასამბლეა (პორტ. Assembleia da República) — მოზამბიკის საკანონმდებლო ორგანო. მოზამბიკის სახალხო რესპუბლიკის ეროვნული ასამბლეის პირველი პრეზიდენტი იყო სამორა მოისეს მაშელი. ამჟამინდელი რესპუბლიკის ასამბლეის პრეზიდენტი არის ფრელიმოს პოლიტიკოსი ედუარდო ხოაკიმ მულამბვე, ხოლო გენერალური მდივანი — კარლოს მანუელი. ამჟამად პარლამენტში არის 250 წევრი, რომლებიც არჩეულნი არიან პარტიული სიის მიხედვით ხუთი წლის ვადით. პარტია უნდა მიიღოს არანაკლებ 5%-ისა, რათა ჰყავდეს წარმოამდგენელი პარლამენტში. ამჟამად მხოლოდ სამ პარტიას ჰყავს წარმოამდგენელი პარლამენტში. ესენია: ფრელიმო, რენამო და მოზამბიკის დემოკრატიული მოძრაობა. ფრელიმოს, რენამოსა და მდმ-ს არჩეული დეპუტატების რაოდენობა ყოველი საარჩევნო ოლქიდან 2009 წლის 28 ოქტომბრისთვის იყო: მოზამბიკის პოლიტიკური პარტიების სია მოზამბიკის პრეზიდენტი მოზამბიკის პრემიერ-მინისტრი
ლუსი ლიუ

ლუსი ალექსის ლიუ (ინგლ. Lucy Liu დ. 2 დეკემბერი, 1968) — ამერიკელი კინომსახიობი და პროდიუსერი. ცნობილია ფილმებით „ჩარლის ანგელოზები“, „მოკალი ბილი“, „კუნგ-ფუ პანდა“. ვიკისაწყობში არის გვერდი თემაზე: ლუსი ლიუ Lucy Liu კინოფილმების ინტერნეტ-მონაცემთა ბაზაში Emmys.com
ლევან ბატონიშვილი

ლევან ბატონიშვილი (ბაგრატიონი) († 1709) — ქართლის მეფის ვახტანგ V-ის შვილი. ვახტანგ VI-ის მამა და სულხან-საბა ორბელიანის მამიდაშვილი. ცოლად ჰყავდა ქაიხოსრო I გურიელის ასული თუთა. ძმის, გიორგი XI-ის ირანში გაწვევის დროს, 1676-1677 და 1703 წლებში იყო ქართლის გამგებელი (ჯანიშინი). ბერი ეგნატაშვილის შეფასებით: 1678 ირანში გაიწვიეს, გაამაჰმადიანეს და შაჰ ყული-ხანი უწოდეს. დაინიშნა ქირმანის ნაიბად. შაჰის დავალებით ხელმძღვანელობდა ბელუჯების წინააღმდეგ ბრძოლას. შემდეგ ირანის მდივანბეგობაც მიიღო. 1708 წელს უგზავნის რომის პაპს კლემენტ XI-ს წერილს, სადაც უცხადებს მას საკუთარ მორჩილებას, რასაც მოგვიანებით მისი ვაჟნი, ქაიხოსრო და ვახტანგი (ვახტანგ VI) გაიმეორებენ. ლევან ბატონიშვილი მფარველობდა კათოლიკე მისიონერებს, იყო სულხან-საბა ორბელიანის მიერ ქართული ლექსიკონის შედგენის ერთ-ერთი ხელშემწყობი. მას შეუდგენია „ვედრება“ იოანე ნათლისმცემლის, პეტრეს, პავლესა და სხვათა წმინდანებისადმი. ქავთარია მ., ლევანი-ქართლის ჯანიშინი, საქართველოს სსრ მეცნიერებათა აკადემიის მოამბე, ტ. XXV, № 4, 1960; ჯავახიშვილი ნ., ქართლის სამეფოს ბაგრატოვან მმართველთა ქრონოლოგიური რიგის დაზუსტებისათვის, საქართველოს ისტორიის ინსტიტუტი, შრომები, XVI, თბ. 2020, გვ. 125 ↑ ბერი ეგნატაშვილი. ახალი ქართლის ცხოვრება, ქართლის ცხოვრება. ტ. II, თბ. 1959, გვ. 435
ვლადიმერ ხინჩეგაშვილი

ვლადიმერ (ლადო) ხინჩეგაშვილი (დ. 18 აპრილი, 1991, გორი, საქართველო) — ქართველი თავისუფალი სტილით მოჭიდავე. 2016 წლის რიო-დე-ჟანეიროს ოლიმპიური თამაშების ჩემპიონი. ევროპის 3-გზის (2014, 2016, 2017) და მსოფლიოს (2015) ჩემპიონი. 2012 წლის ლონდონის ოლიმპიური თამაშების ვერცხლის პრიზიორი 55 კგ წონით კატეგორიაში. გორის მუნიციპალიტეტის მერი 2021 წლიდან. მსოფლიოსა და ევროპის ჩემპიონი ახალგაზრდებს შორის (55 კგ). 2016 წლის რიო-დე-ჟანეიროს ზაფხულის ოლიმპიურ თამაშებზე, ხინჩეგაშვილმა ოქროს მედალი მოიპოვა. 57 კგ წონითი კატეგორიის ფინალში მან იაპონელი რეი ჰიგუჩი დაამარცხა. 2015 წელს საქართველოს სპორტულ ჟურნალისტთა ასოციაციაციამ და საქართველოს სპორტისა და ახალგაზრდულ საქმეთა სამინისტრომ დაასახელა წლის საუკეთესო სპორტსმენად. 2018 წელს მიღებული აქვს ბრწყინვალების საპრეზიდენტო ორდენი. 2016 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ვასილ ბალახაძის წიგნი „ვლადიმერ ხინჩეგაშვილი“. 2021 წლის თებერვლიდან ხელმძღვანელობდა მისი მწვრთნელის, ნუგზარ სხირელის მიერ დაარსებულ გორის თავისუფალი ჭიდაობის სკოლას. ამავე წლის 30 ივლისს არაოფიციალურად დასახელდა გორის მუნიციპალიტეტის მერის კანდიდატად „ქართული ოცნების“ მხრიდან ადგილობრივი თვითმმართველობების არჩევნებში. შედეგად, აგვისტოში პარტიის ადგილობრივ ოფისში დაადასტურეს ინფორმაცია უახლოეს პერიოდში ხინჩეგაშვილის მიერ ჭიდაობის სკოლის მენეჯერის პოზიციიდან გადადგომის შესახებ. 2 ოქტომბერს გამართულ არჩევნებში ხმების 52,9% მიიღო და პირველივე ტურით გახდა გორის მუნიციპალიტეტის მერი. ვლადიმერ ხინჩეგაშვილი — საქართველოს ბიოგრაფიული ლექსიკონი ვლადიმერ ხინჩეგაშვილი — ბიოგრაფიული ლექსიკონი ვლადიმერ ხინჩეგაშვილი — საქართველოს ეროვნული ოლიმპიური კომიტეტი. ვლადიმერ ხინჩეგაშვილი — ქართული სპორტი ↑ Vladimer Khinchegashvili. london2012.com ↑ „სხირელის სკოლას ლადო ხინჩეგაშვილი უხელმძღვანელებს“. Lelo.Ge. ციტირების თარიღი: 23 თებერვალი, 2021. შეამოწმეთ თარიღის პარამეტრი |access-date=-ში (დახმარება) ↑ დვალიშვილი, გიორგი (18 აგვისტო, 2021). „ხინჩეგაშვილი სხირელის სკოლის მენეჯერის პოზიციას ტოვებს“. რადიო მოზაიკა. დაარქივებულია ორიგინალიდან — 2021-08-26. ციტირების თარიღი: 26 აგვისტო, 2021. შეამოწმეთ თარიღის პარამეტრი |access-date= და |date=-ში (დახმარება) ↑ „გორის ახალი მერი ვლადიმერ ხინჩეგაშვილი იქნება“. droa.ge. 3 ოქტომბერი, 2021. ციტირების თარიღი: 9 დეკემბერი, 2021. შეამოწმეთ თარიღის პარამეტრი |access-date= და |date=-ში (დახმარება)
პორტუგალიის აღმოსავლეთი აფრიკა

პორტუგალიის აღმოსავლეთი აფრიკა (ოფიც. პორტ. Estado da África Oriental) — პორტუგალიის იმპერიის აღმოსავლეთ აფრიკაში კოლონიალური სამფლობელოების სახელწოდება. ამჟამად — მოზამბიკი. 1498 წელს ინდოეთში მიმავალი ვასკო და გამა ჩამოვიდა მოზამბიკის ტერიტორიაზე. 1505 წელს პორტუგალიელებმა დაიწყეს მოზამბიკის კოლონიზაცია და დააარსეს ქალაქი სოფალა. 1558 წელს დაარსდა პირველი პორტი სან-სებასტიანი, სადაც ჩერდებოდა გემები, რომლებიც მიემართებოდნენ ინდოეთში ან ინდოეთიდან, და სადაც ოქროს საძებრად მიდიოდა ექსპედიციები. 1572 წლამდე პორტუგალიის აღმოსავლეთი აფრიკის ტერიტორიას მართავდა გოას შტატის გუბერნატორი. 1891 წლის 11 ივნისს დაიდო ანგლო-პორტუგალიური შეთანხმება, რომლის მიხედვითად კოლონიის ტერიტორიები დიდად შევიწროვდა. ამ შეთანხმების მიზეზი გახდა ბრიტანეთისა და პორტუგალიის აღმოსავლეთი აფრიკის საზღვრებზე საბრძოლო შეტაკებები. პორტუგალიაში საბრძოლო გადატრიალების შემდეგ (ცნობილია, როგორც მიხაკების რევოლუცია), 1975 წლის 25 ივნისს ქვეყანამ მიიღო დამოუკიდებლობა. კოლონიის სანაპირო ზონის უდიდესი ნაწილი განლაგებული იყო დაბლობებზე. სანაპირო წყლებში იზრდებოდა მარჯნის რიფები. ადგილი ჰქონდა ქვიშის დიუნებსა და ჭაობებს. შიდა რაიონებში მდებარეობდა მთიანი მასივები და პლატოები. მთელი წლის განმავლობაში ცხელოდა. წვიმების სეზონი გრძელდებოდა ნოემბრიდან მარტამდე, აპრილიდან აგვისტომდე კი — მშრალი ჰავა იყო. პორტუგალიის აღმოსავლეთ აფრიკის ტერიტორია იყოფოდა შემდეგ პროვინციებად: მოზამბიკი, ზამბეზი, ტეტე, ინიამბანე, ლორენსო-მარკესი და გაზის სამხედრო ოლქი. ყოველ პროვინციას მართავდა გუბერნატორი. გენერალ-გუბერნატორის რეზიდენცია მდებარეობდა ლორენსო-მარკესში. «Portuguese East Africa» in the Catholic Encyclopedia (1913) (ინგლისური) ↑ Cruz, João José de Sousa O Enigma de uma colónia virtual — África Oriental Portuguesa (vulgo Moçambique). Revista Militar. დაარქივებულია ორიგინალიდან — 2013-02-05. ↑ Мозамбик — энциклопедия «Кругосвет». დაარქივებულია ორიგინალიდან — 2013-01-28.
ტაქსოდიუმი

ტაქსოდიუმი (ლათ. Taxodium) — წიწვოვან მცენარეთა გვარი ტაქსოდიუმისებრთა ოჯახისა. გვარი მოიცავს სამ სახეობას: ჭაობის კვიპაროზი (Taxodium distichum) მექსიკური კვიპაროზი (Taxodium mucronatum) გუბურის კვიპაროზი (Taxodium ascendens) ქართული საბჭოთა ენციკლოპედია, ტ. 9, თბ., 1985. — გვ. 667.
თებულო

თებულო — უღელტეხილი საქართველოსა და რუსეთის (ჩეჩნეთი) საზღვარზე, კახეთის მხარის ახმეტის მუნიციპალიტეტში. მდებარეობს თუშეთ-ხევსურეთის კავკასიონზე, პირიქითი ქედზე. სიმაღლე ზღვის დონიდან 3342 მ. თებულოს მიდამოები აგებულია იურული თიხაფიქლებით. თხემური ნაწილი კლდოვანია, მოკლებულია მცენარეულ საფარს, ქვემოთ ალპური საძოვრებია. უღელტეხილი მდინარე პირიქითის ალაზნის სათავეს (ქვახიდისწყალი) აკავშირებს ჩრდილოეთით მდებარე თებულოს ხეობასთან (ქისტეთი). ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 79. ↑ გარსევან კურდღელაიძე, ენციკლოპედია „საქართველო“, ტ. 3, თბ., 2014. — გვ. 640.
სტომატოლოგია

სტომატოლოგია (ძვ. ბერძნ. στόμα – პირი + λογος – სიტყვა) — მედიცინის დარგი, რომელიც შეისწავლის კბილების აგებულებას, კბილების, ენის, პირის ღრუს ლორწოვანი გარსის, ყბების, სახისა და კისრის რბილი ქსოვილოების დაავადებათა გამომწვევ მიზეზებს, მკურნალობასა და პროფილაქტიკას; სტომატოლოგიის ამოცანებში შედის აგრეთვე კბილის დასაბჟენი ახალი მასალის შემუშავება და კბილების პროთეზირება. კბილის მკურნალობა, რომლის ისტორია შორეული წარსულიდან იწყება, მედიცინისაგან დამოუკიდებლად, ხელოსნური წესით ვითარდებოდა. სტომატოლოგიის, როგორც დამოუკიდებელი მეცნიერების ჩამოყალიბებაში დიდი ღვაწლი მიუძღვის ფრანგ ექიმს პიერ ფოშარს; მისი ორტომეული ნაშრომი — „კბილების ქირურგიისა და მკურნალობის სახელმძღვანელო“, რომელშიც პირველად იყო მოცემული კბილებისა და კბილის ირგვლივ ქსოვილების დაავადებათა კლასიფიკაცია, მკურნალობის მეთოდები, კბილის დაბჟენის ტექნიკა და სხვა საფუძვლად დაედო კბილის მკურნალობის მეცნიერულ განვითარებას როგორც საფრანგეთში, ისე ევროპისა და ამერიკის ქვეყნებში. საქართველოში კბილებისა და ღრძილების დაავადებანი და მათი მკურნალობის წესები ჯერ კიდევ XI, XIII, XV საუკუნეების ქართულ სამედიცინო წერილობით ძეგლებშია აღწერილი. XIX საუკუნის ბოლოს საქართველოში მუშაობა დაიწყეს პირველმა ქართველმა დანტისტებმა. XX საუკუნის დასაწყისში მათი რაოდენობა 40-მდე კაცით განისაზღვრებოდა. 1900 წელს შეიქმნა საქართველოს დანტისტთა საზოგადოება. ბაძოშვილი ნ., ქართული საბჭოთა ენციკლოპედია, ტ. 9, თბ., 1985. — გვ. 574. ედიბერიძე ა. ქირურგიული სტომატოლოგია. თბ., 1966.
გაეროს ოპერაციები მოზამბიკში

გაეროს ოპერაციები მოზამბიკში (ONUMOZ) — გაეროს სამშვიდობო მისია მოზამბიკში, რომელიც დაფუძნდა 1992 წლის დეკემბერში გაეროს უშიშროების საბჭოს 797-ე რეზოლუციის საფუძველზე; რომის საერთო სამშვიდობო შეთანხმებაზე მისიის მონიტორინგი პრეზიდენტ ჟოაკიმ ჩისანოსა (ფრელიმო) და ალფონსო დლაკამას (რენამო) დაევალათ. მისიის მანდატი 1994 წლის დეკემბერში ამოიწურა. მონიტორინგი და ცეცხლის შეწყვეტის შეთანხმების რეგულაცია, შეიარაღებული ძალების სეპარაცია და მათი დემობილიზაცია, იარაღის მოგროვება და განადგურება ; საგარეო ძალების მონიტორინგი და უსაფრთხოების სატრანსპორტო დერეფნების უზრუნველყოფა; კერძო და არარეგულარული შეიარაღებული ჯგუფების მონიტორინგი და შემოწმება; გაეროს და სხვა ორგანიზაციების სამშვიდობო ოპერაციების მხარდაჭერა და უსაფრთხობის უზრუნველყოფა; საარჩევნო პროცესების ტექნიკური დახმარება და მონიტორინგი; ჰუმანიტარული დახმარების ოპერაციების კოორდინაცია და მონიტორინგი, განსაკუთრებით იძულებით გადაადგილებულ პირთა, დემობილიზებული სამხედრო პერსონალისა და ადგილობრივ დაზარალებულ მოსახლეობაში. მისიის სრულფასოვნად განხორციელებისთვის ONUMOZ-ში მსახურობდა 6,625 ჯარისკაცი და სამხედრო პერსონალი, 354 სამხედრო დამკვირვებელი, 1,144 სამოქალაქო პოლიციის ოფიცერი, 355 საერთაშორისო მოსამსახურე, 506 ადგილობრივი პერსონალი და 900 საარჩევნო დამკვირვებელი. ↑ http://www.un.org/en/peacekeeping/missions/past/onumozM.htm ↑ http://www.un.org/en/peacekeeping/missions/past/onumozF.html
ტელეკომუნიკაციები მოზამბიკში

ტელეფონები — ძირითადი ხაზები: 78 300 (2008) ტელეფონები — მობილური: 4,405 მლნ (2008) სატელეფონო სისტემა: ზოგადი შეფასება: სამართლიანი სისტემა, მაგრამ ძირითადად ხელმიუწვდომელი (1-ზე ნაკლები ხაზი 100 ადამიანზე) შიდა: სისტემა შედგება ღია სამავთულო ხაზებისა და მაგისტრალური კავშირი მიკრო-რადიო ტალღებითა ქვეყნის კოდი — 258; დედამიწის თანამგზავრული სადგურები — 5 Intelsat (2 ატლანტის ოკეანეში და 3 ინდოეთის ოკეანეში) რადიო სამაუწყებლო სადგურები: AM-ზე — 13 სადგური, FM-ზე 17 სადგური, მოკლეტალღოვანი 11 სადგური (2001) რადიომიმღებები: 730 000 (1997) ტელევიზია, ტელეარხები: 4 (2009) ტელევიზორები: 90 000 (1997) ინტერნეტზე ხელმისაწვდომობის თვალსაზრისით, მოზამბიკს ძალიან დაბალი მაჩვენებელი აქვს, ქვეყნის მოსახლეობის მხოლოდ 2,8 %-ს აქვს საშუალება ისარგებლოს ინტერნეტით (2010 წლის მონაცემები). მოზამბიკის სატელეკომუნიკაციო სექტორი ქვეყნის მასშტაბით მოსახლეობას სთავაზობს ADSL ინტერნეტ ბიზნეს და ინდივიდუალურ მომსახურებას. 2010 წლის დასაწყისში ინტერნეტ პაკეტები მერყეობდა 128 კბიტ/წ-დან 6 GB cap-ით MTN750-თვის (~US$21), 4 მბიტ/წ-მდე 31 GB cap-ით MTN4300-თვის (~US$118). ორი მობილური ოპერატორი, mCel და Vodacom, 3G გამოყენებით მოსახლეობას ინტერნეტ კავშირს სთავაზობს. მოზამბიკი იყო პირველი აფრიკული ქვეყანა, რომელმაც WiMAX-ის მეშვეობით უსადენო ინტერნეტ კავშირი განახორციელა. 2009 წლის ივლისში გაყვანილი SEACOM-ის წყალქვეშა კაბელითა და 2010 წლის ივლისში გაყვანილი EASSY-ის წყალქვეშა კაბელის წყალობით მოზამბიკს ხელი მიუწვდება უფრო იაფი საერთაშორისო კავშირზე და აღარ არის დამოკიდებული VSAT-სა ან მეზობელი ქვეყნის, სამხრეთ აფრიკის რესპუბლიკის სატრანზიტო ინტერნეტ მომსახურებაზე. ინტერნეტ ჰოსტები: 21 172 (2010) ინტერნეტ მომხმარებლები: 612 000 (2010) ზედა დონის ეროვნული დომენი: MZ ↑ დაარქივებული ასლი. დაარქივებულია ორიგინალიდან — 2018-04-13. ციტირების თარიღი: 2013-03-20. ↑ დაარქივებული ასლი. დაარქივებულია ორიგინალიდან — 2017-02-14. ციტირების თარიღი: 2013-03-20.
ჯალანდჰარი

ჯალანდჰარი (პენჯ.. ਜਲੰਧਰ, ინგლ. Jalandhar) — ქალაქი ინდოეთში, პენჯაბის შტატში. ჯალანდჰარის ოლქის ადმინისტრაციული ცენტრი. მდებარეობს ამრისტარიდან 90 კმ. მანძილზე, ჩანდიგარჰიდან 114 კმ. მანძილზე და დელიდან 375 კმ. მანძილზე. 2011 წლის აღწერით, მისი მოსახლეობა შეადგენს 873 725 ადამიანს. მოსახლეობის ძირითადი ენაა პენჯაბური. საკმაოდ პოპულარულია, აგრეთვე, ინგლისური. მოსახლეობის 54,54% ინდუიზმის მიმდევარია; 45,46% სიქიზმის. ქალაქში განვითარებულია სპორტული საქონლის, ელექტრონიკის და სხვა წარმოება. ქალაქს აქვს ტენიანი სუბტროპიკული კლიმატი ცივი ზამთრით და ცხელი ზაფხულით. ზაფხულის მაქსიმალური ტემპერატურა შეადგენს 48°С, მინიმუმი კი 25 °С. ზამთარში მაქსიმალირი ტემპერატურა — 19 °С, ხოლო მინიმალური — -5 °С. ნალექების წლიური საშუალო რაოდენობა დაახლოებით 70 მმ-ია. მისი დიდი ნაწილი მოდის მხოლოდ მუსონურ სეზონზე — ივლის-აგვისტოში. 2011 წლის აღწერის მონაცემები ↑ Provisional Population Totals, Census of India 2011; Urban Agglomerations/Cities having population 1 lakh and above (pdf). Office of the Registrar General & Census Commissioner, India. ციტირების თარიღი: 26 March 2012.
სუხე-ბატორი

სუხე-ბატორი (მონღ. Сүхбаатар) — ქალაქი მონღოლეთში, მდინარე ორხონის ნაპირზე, სელენგის და ორხონის შესართავის მახლობლად. სელენგეს აიმაკის ადმინისტრაციული ცენტრი. 2007 წლის აღწერის მიხედვით ქალაქში ცხოვრობს 19 224 ადამიანი. სუხე-ბატორი არის სავაჭრო-სატრანსპორტო პუნქტი მოსკოვ-ულან-ბატორის რკინიგზაზე. ქალაქში არის ასანთის ფაბრიკა, სახლთსაშენი კომბინატი, წისქვილი, ვეტერინარული ტექნიკუმი.განვითარებულია ხელოსნობა. ქალაქი სუხე-ბატორი დაარსდა 1940 წელს, სახელი ეწოდა მონღოლეთის პოლიტიკური და სახელმწიფო მოღვაწის დამდინ სუხე-ბატორის პატივსაცემად. ქართული საბჭოთა ენციკლოპედია, ტ. 9, თბ., 1985. — გვ. 616.
მაურიების იმპერია

მაურიების იმპერია — სახელმწიფო ძველ ინდოეთში ძვ.წ. 317-180 წლებში დედაქალაქით პატალიპუტრაში (დღევ. პანტა) მაურიების სახელმწიფომ ისტორიული მნიშვნელობა შეიძინა ალექსანდრე მაკედონელის ლაშქრობების შემდეგ ნანდას იმპერიის მეფეებთან ჩანდრაგუპტა მაურიას ბრძოლის შედეგად. ჩანდრაგუპტა ბერძენი ავტორების მიერ მოხსენებულია, როგორც სანდრაკოტი. ის წარუმატებლად ცდილობდა ალექსანდრე მაკედონელის ყურადღება მიეპყრო თავისკენ და საბოლოოდ ბერძენთა დაუხმარებლად შეძლო თავისი სამეფოს გაფართოება. მის მიერ შექმნილი მაურიების იმპერია მუდმივ კონტაქტში იყო სელევკიდების სირიასთან და ბერძნულ-ბაქტრიულ სამეფოსთან. მაურიების იმპერიამ ძლიერების ზენიტს მიაღწია იმპერატორ აშოკას დროს, როდესაც დაიქვემდებარა უზარმაზარი ტერიტორია და განავრცო ბუდიზმი. აშოკამ დაიპყრო კალინგის სახელმწიფო და ისწრაფვოდა ხელისუფლების ცენტრალიზაციისკენ. ძვ. წ. II საუკუნის დასაწყისში დაიწყო მაურიების იმპერიის დასუსტება. იმპერია დაეცა შუნგას აჯანყების შედეგად, როდესაც მოკლეს მაურიების დინასტიის უკანასკნელი წარმომადგენელი ბრიჰადრათჰა ძვ. წ. 180 წელს. Лелюхин Д.Н.Структура державы Маурьев по сведениям эдиктов Ашоки // Вестник древней истории. 1998, № 2. მაურიების იმპერია — ინდოეთის ისტორია ბუდიზმი და მაურიების სახელმწიფო
სეგრეგაცია

სეგრეგაცია — რასობრივი ჯგუფების იძულებითი გამოყოფა, რომელთანაც დაკავშირებულია ამა თუ იმ ეროვნების ჯგუფის დისკრიმინაცია მიუხედავად იმისა, რომ ფორმალურად შეიძლება აღიარებული იყოს რასათა თანასწორუფლებიანობის პრინციპი. განასხვავებენ ინსტიტუციონალურ სეგრეგაციას, რომელიც ცხოვრების ყველა სფეროში გვხვდება (სკოლებში, უნივერსიტეტებში, საავადმყოფოებში) და ტერიტორიულ სეგრეგაციას, როდესაც რასობრივი ჯგუფები ლოკალიზებული არიან მათთვის განკუთვნილ ტერიტორიაზე. ქართული საბჭოთა ენციკლოპედია, ტ. 9, თბ., 1985. — გვ. 264.
ალან შირერი

ალან შირერი (ინგლ. Alan Shearer; დ. 13 აგვისტო, 1970) — ყოფილი ინგლისელი ფეხბურთელი. ის თამაშობდა თავდამსხმელის პოზიციაზე ინგლისური ფეხბურთის უმაღლეს დივიზიონის კლუბებში და ინგლისის ეროვნულ ნაკრებში. ევრო 1996-ზე გახდა ტურნირის საუკეთესო ბომბარდირი. ალან შირერმა კარიერა საუთჰემპტონში დაიწყო, სადაც ამავე კლუბის ახლაგაზრდული აკადემიიდან ჩაირიცხა, 1992 წელს „ბლექბერნ როვერსში“ გადავიდა, სადაც 1995 წელს ინგლისის ჩემპიონი გახდა და 34 გოლით პრემიერ ლიგის ბომბარდირიც შეიქნა. წარმარტებული სეზონის შემდეგ შირერზე ნადირობა გამოაცხადეს მსოფლიოს უმდიდრესმა კლუბებმა, თუმცა ალანმა მშობლიურ ქალაქში, ნიუკასლში არჩია დაბრუნება და ნიუკასლ იუნაიტედში ჩაირიცხა სადაც 10 წელი გაატარა და ყველა დროის ყველაზე გამორჩეული ფეხბურთელი შეიქნა კლუბის ისტორიაში. 2006 წელს საფეხბურთო კარიერის დასრულების შემდეგ შირერი საფეხბურთო ექსპერტად მუშაობდა ტელეკომპანია BBC-ში. 2009 წელს დატოვა ტელეკომპანია და ნიუკასლ იუნაიტედში დაბრუნდა დროებითი მწვრთნელის სტატუსით. შირერმა უხელმძღვანელა ყოფილ კლუბს ინგლისის პრემიერ ლიგის ბოლო 8 ტურში, თუმცა ნიუკასლ იუნაიტედის გადარჩენა ვერ შეძლო და რანგით დაბალ დივიზიონში დაქვეითდა. შეგიძლიათ იხილოთ მედიაფაილები თემაზე „ალან შირერი“ ვიკისაწყობში. ალან შირერი — ფიფას ჩანაწერი[დაარქივებული] ალან შირერის ინფო Soccerbase-ზე
მაიკლ ბოუენი

მაიკლ ბოუენი (ინგლ. Michael Bowen; დ. 21 ივნისი, 1957) — ამერიკელი კინომსახიობი, ცნობილია რეჟისორ კვენტინ ტარანტინოსთან თანამშრომლობით. ასევე მონაწილეობას იღებდა სატელევიზიო სერიალში „დაკარგულები“. მაიკლ ბოუენი კინოფილმების ინტერნეტ-მონაცემთა ბაზაში
ჟული დრეიფუსი

ჯული დრეიფუსი (ფრანგ. Julie Dreyfus დ. 24 იანვარი, 1966) — ფრანგი კინომსახიობი. თავისუფლად საუბრობს ინგლისურად და იაპონურად, შესაბამისად, ცნობილი გახდა იაპონიაში სატელევიზიო შოუებში მონაწილეობით. თანამშრომლობდა რეჟისორ კვენტინ ტარანტინოსთან. შეგიძლიათ იხილოთ მედიაფაილები თემაზე „ჟული დრეიფუსი“ ვიკისაწყობში. Julie Dreyfus კინოფილმების ინტერნეტ-მონაცემთა ბაზაში
ეროზია (მრავალმნიშვნელოვანი)

ეროზია — შეიძლება ნიშნავდეს: ეროზია — ნიადაგისა და ქანების ნგრევა ეროზია — ნიადაგის დაშლა და ჩამორეცხვა ეროზია — ლითონის ზედაპირის დაშლა ეროზია — ლორწოვანი გარსის ზედაპირული დაწყლულება
გიორგი ედიშერაშვილი

გიორგი ედიშერაშვილი (დ. 17 მარტი, 1988) — ქართველი მოჭიდავე (თავისუფალი სტილი). 2013 წლის ევროპის ჩემპიონი -55 კგ. წონით კატეგორიაში. გიორგი ედიშერაშვილი[მკვდარი ბმული] — ქართული სპორტი ↑ Giorgi Edisherashvili დაარქივებული 2012-08-25 საიტზე Wayback Machine. . 2008.nbcolympics.com ↑ გიორგი ედიშერაშვილი: “უმთავრესი მიზანი ოლიმპიური თამაშების მოგებაა”. „მსოფლიო სპორტი“. 20.03.2013
Kool & the Gang

Kool & the Gang — ამერიკული, ჯაზი, რიტმ-ენდ-ბლუზი, სოული, ფანკი სტილის შემსრულებელი ჯგუფი, რომელიც ჩამოყალიბდა 1964 წელს, ნიუ-ჯერსიში. მათ გაყიდული აქვთ 70 მილიონზე მეტი ალბომი მსოფლიოს მასშტაბით. მათი გამორჩეულად ცნობილი სიმღერებია - „Get Down On It“, „Cherish“, „Hi De Hi, Hi De Ho“ და სხვა. მთავარი სტატია: Kool & the Gang-ის დისკოგრაფია. ოფიციალური საიტი
Kool & the Gang-ის დისკოგრაფია

Kool & the Gang — ამერიკული, ჯაზი, რიტმ-ენდ-ბლუზი, სოული, ფანკი სტილის შემსრულებელი ჯგუფი, რომელიც ჩამოყალიბდა 1964 წელს, ნიუ-ჯერსიში. მათ გაყიდული აქვთ 70 მილიონზე მეტი ალბომი მსოფლიოს მასშტაბით. ამ სტატიაში მოცემულია Kool & the Gang-ის დისკოგრაფია. ↑ 1.0 1.1 1.2 1.3 1.4 1.5 1.6 1.7 US Album Charts > Kool & the Gang. Billboard. ციტირების თარიღი: 2012-03-21. ↑ 2.0 2.1 David Kent (1993). Australian Charts Book 1970—1992. Australian Chart Book Pty Ltd, Turramurra, N.S.W.. ISBN 0-646-11917-6.  ↑ 3.0 3.1 3.2 3.3 CAN Charts > Kool & the Gang. RPM. ციტირების თარიღი: 2012-03-21. ↑ 4.0 4.1 4.2 GER Charts > Kool & the Gang. Media Control Charts. ციტირების თარიღი: 2012-03-21.[მკვდარი ბმული] ↑ 5.0 5.1 5.2 NLD Charts > Kool & the Gang. MegaCharts. ციტირების თარიღი: 2012-03-21. ↑ 6.0 6.1 NZ Charts > Kool & the Gang. ახალი ზელანდიის ხმისჩამწერი კომპანიების ასოციაცია. დაარქივებულია ორიგინალიდან — 2014-07-14. ციტირების თარიღი: 2012-03-21. ↑ 7.0 7.1 7.2 UK Charts > Kool & the Gang. Official Charts Company. ციტირების თარიღი: 2012-03-21. ↑ 8.0 8.1 8.2 8.3 8.4 8.5 8.6 8.7 8.8 US Certifications > Kool & The Gang. Recording Industry Association of America. ციტირების თარიღი: 2012-03-21.[მკვდარი ბმული] ↑ 9.0 9.1 9.2 CAN Certifications > Kool & the Gang. Music Canada. დაარქივებულია ორიგინალიდან — 2013-07-11. ციტირების თარიღი: 2012-03-21. ↑ 10.0 10.1 10.2 10.3 10.4 UK Certified Awards Search > Kool & the Gang. British Phonographic Industry. დაარქივებულია ორიგინალიდან — 2017-10-06. ციტირების თარიღი: 2012-03-21. ↑ 11.0 11.1 11.2 11.3 US Singles Charts > Kool & the Gang. Billboard. ციტირების თარიღი: 2012-04-14. ↑ IRE Charts Search >Kool & the Gang. Irish Recorded Music Association. ციტირების თარიღი: 2012-04-14.
სირაკიუსი

სირაკიუსი (ინგლ. Syracuse) — ქალაქი ამერიკის შეერთებული შტატების ჩრდილო-აღმოსავლეთ ნაწილში, ნიუ-იორკის შტატში. 170 ათასი მცხოვრები, გარეუბნებიანად 140 658 (2006). სირაკიუსი არის ნავსადგური ერის არხზე. ქალაქში მოქმედებს მანქანათსაშენი ქარხანა, ელექტროტექნიკური და რადიოელექტრონული საწარმოები, ლითონდასამუშავებელი მრეწველობა და სხვა. იღებენ სუფრის მარილსა და კირქვას. სირაკიუსი დაარსდა 1786 წელს. ქართული საბჭოთა ენციკლოპედია, ტ. 9, თბ., 1985. — გვ. 380. ↑ http://www.syrgov.net/Mayors_Biography.aspx ↑ საზღვარგარეთის ქვეყნების გეოგრაფიული სახელების ორთოგრაფიული ლექსიკონი, თბ., 1989. — გვ. 160.